Valget av den «riktige» skuespilleren er derfor en viktig prosess for produksjonens endelige uttrykk. Skuespillerne er de som formidler oppsetningens eller filmens budskap og gjøres det feil i rollebesetningsprosessen, i betydningen av at man ikke finner den «riktige» skuespilleren, tar hele produksjonen skade fordi det forstyrrer publikumsopplevelsen. Skuespillerens arbeid må ikke forstyrre historien og publikum skal ikke tenke over om skuespilleren er det rette valget.